**ELŐTERJESZTÉS**

**Szombathely Megyei Jogú Város Közgyűlésének 2022. június 27-i ülésére**

**Javaslat a Savaria Szimfonikus Zenekar 2022/2023-as évadra vonatkozó programtervének elfogadására**

Szombathely Megyei Jogú Város Közgyűlése a 279/2015. (VI.18.) Kgy. számú határozatával felkérte a Savaria Szimfonikus Zenekar (a továbbiakban: Zenekar) igazgatóját, hogy - a Szombathelyi Egészségügyi és Kulturális Intézmények Gazdasági Ellátó Szervezete igazgatójával egyeztetve - minden év május 31. napjáig készítse el a következő évad részletes, az önkormányzati támogatási igényt is tartalmazó programtervét a Közgyűlés számára. A Zenekar a határozatban foglaltaknak megfelelően benyújtotta a dokumentumot, amely az előterjesztés mellékletét képezi az alábbiak szerint:

1. sz. melléklet: szakmai program szöveges ismertetése,
2. sz. melléklet: költségvetés-tervezet 2022. augusztus 1. napjától 2022. december 31. napjáig,
3. sz. melléklet: költségvetés-tervezet 2023. január 1. napjától 2023. június 30. napjáig.

A 2022/23-as évad programterve a megszokott műsorpolitika alapján - továbbra is törekedve a változatosság biztosítására - került összeállításra.

A tervezet a bérjellegű kiadásokat, továbbá a Bartók Terem és az iroda üzemeltetéséhez kapcsolódó kiadásokat nem tartalmazza.

A Zenekar programterveinek költségvetése évadonként:

2019-2020: 63.988.800,- Ft

2020-2021: 69.285.000,- Ft

2021-2022: 53.190.000,- Ft

2022-2023: 71.062.000,- Ft

Az önkormányzat 2022. évi költségvetéséről szóló 2/2022. (III.1.) önkormányzati rendeletben az évadterv időarányos megvalósításához szükséges költség rendelkezésre áll, így önkormányzati többletforrás biztosítására nincs szükség.

Kérem a Tisztelt Közgyűlést, hogy az előterjesztést megtárgyalni, és döntését meghozni szíveskedjék.

**Szombathely, 2022. június „ ”**

**/: Dr. Nemény András :/**

**HATÁROZATI JAVASLAT**

**……../2022. (VI. 27.) Kgy. számú határozat**

1. Szombathely Megyei Jogú Város Közgyűlése a Savaria Szimfonikus Zenekar 2022/2023-as évadra vonatkozó szakmai tervét önkormányzati többletforrás biztosítása nélkül elfogadja.
2. A Közgyűlés felkéri az igazgatót, hogy az évadterv megvalósításához szükséges intézkedések megtételéről gondoskodjon.
3. A Közgyűlés felhatalmazza a Kulturális, Oktatási és Civil Bizottságot, hogy a 2023/2024-es évadtól kezdődően a Bizottság döntsön a Savaria Szimfonikus Zenekar évadterveinek elfogadásáról.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője,

Kiss Barna, a Savaria Szimfonikus Zenekar igazgatója,

Vigné Horváth Ilona, a Szombathelyi Egészségügyi és Kulturális GESZ igazgatója)

**Határidő:** azonnal